དགེ་རྒན་གདོང་ནས་གད་མོ་བགད་རྒྱུ་མེད་མཁན།རྟག་པར་རླུང་ལངས་པའི་གདོང་ཞིག་བསྟན།ཕྲུ་གུར་སེམས་ཁུར་གང་ཡང་མེད་མཁན།དེའི་ཐོག་ལ་སློབ་སྦྱོང་དེ་ཡང་འཐུས་སྒོ་ཚང་བ་ཞིག་མ་སྤྲད་པ་ཡིན་ན་ཤིན་ཏུ་ཐབས་སྡུག་རེད།དེར་བརྟེན།དགེ་རྒན་ཚོས་འཛིན་གྲྭའི་ནང་ལ་ཕྲུ་གུར་ཡ་རབས་དང་བྱམས་བརྩེ་ཟེར་བ་དེ་ཁ་ནས་ངོ་སྤྲོད་པ་ཙམ་མ་ཡིན་པར་སོ་སོའི་གཤིས་ཀའི་རྣམ་འགྱུར་སྟོན་སྟངས་ཀྱི་ཐོག་ནས་ཕྲུ་གུའི་བསམ་བློའི་ནང་ལ་འཇགས་ཐུབ་པ་ཞིག་དང་ངོ་སྤྲོད་ཐུབ་པ་གཅིག་བྱས།ཁྱིམ་ཚང་ནང་དུ་སྡོད་སྐབས་ཕ་མ་དང་གཉེན་འབྲེལ་ཚོས་ཀྱང་ཡ་རབས་བྱམས་བརྩེའི་ཚོར་བ་རྒྱུན་དུ་བསམ་བློའི་ནང་ལ་འཇགས་ཐུབ་པ་ཞིག་བྱས་པ་ཡིན་ན།ང་ཚོའི་མ་འོངས་པའི་མི་རབས་འདི་དངོས་གནས་བོད་པའི་མཚན་ཉིད་ཡོངས་སུ་རྫོགས་པ་ཞིག་ཡོང་ཐུབ་པའི་རེ་བ་ཡོད་པ་རེད།དེ་འདྲ་ཞིག་མ་བྱུང་ན་ཁག་པོ་རེད།